Document ID: 32006R0767

KOMMISSIONENS FORORDNING (EF) Nr. 767/2006
af 19. maj 2006
om ændring af forordning (EF) nr. 1081/1999 om åbning og forvaltning af EF-toldkontingenter for import af tyre, køer og kvier af bestemte alpine racer og bjergracer, ikke bestemt til slagtning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 32, stk. 1, og
ud fra følgende betragtninger:
(1)
I medfør af Kommissionens forordning (EF) nr. 1081/1999 (2) åbnes og forvaltes der på flerårig basis et importtoldkontingent for visse levende kreaturer.
(2)
Ifølge den aftale i form af brevveksling mellem Det Europæiske Fællesskab og Amerikas Forenede Stater i medfør af artikel XXIV, stk. 6, og artikel XXVIII i GATT (1994) (3) der blev godkendt ved Rådets afgørelse 2006/333/EF (4) skal der med virkning fra den 1. juli 2006 foretages en justering af importtoldkontingentet i forordning (EF) nr. 1081/1999.
(3)
Endvidere er det under hensyn til de mængder, der er til rådighed for import under dette kontingent, og for at forenkle dets forvaltning hensigtsmæssigt at afskaffe den anden fordelingsrunde, som er omhandlet i artikel 9 i forordning (EF) nr. 1081/1999.
(4)
Forordning (EF) nr. 1081/1999 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 1081/1999 foretages følgende ændringer:
1)
I fjerde kolonne »Kontingent (antal dyr)« i tabellen i artikel 1, stk. 1, ændres:
a)
»5 000« til »710« for løbenummer 09.0001
b)
»5 000« til »711« for løbenummer 09.0003.
2)
Artikel 2, stk. 1, affattes således:
»1. De to kontingentmængder, der er nævnt i artikel 1, stk. 1, deles i to dele på henholdsvis 500 dyr og 210 dyr for løbenummer 09.0001 og i to dele på henholdsvis 500 dyr og 211 dyr for løbenummer 09.0003.
a)
Første del af hver kontingentmængde fordeles mellem importører i EF, som kan godtgøre, at de har importeret dyr, der er omfattet af kontingenter med løbenummer 09.0001 og/eller 09.0003 i løbet af 36 måneder forud for det pågældende importår.
Medlemsstaterne kan dog som referencemængde godkende importrettigheder for foregående importår, som ikke er blevet tildelt som følge af en administrativ fejl begået af det nationale organ, men som importøren har ret til.
b)
Anden del af hver kontingentmængde forbeholdes importører, der kan godtgøre, at de i 12 måneder forud for det pågældende importår har importeret mindst 75 stk. levende kvæg henhørende under KN-kode 0102 fra tredjelande.«
3)
Artikel 9 udgår.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. juli 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. maj 2006.

Labels: 3
6